**Interviewguide til interview med virksomheder, som har udført energisparerprojekter**

**Nedenstående udfyldes:**

|  |  |
| --- | --- |
| Kontakt: |  |
| Dato: |  |
| Interviewer: |  |
| Anonymitet: |  |

**A. Indledning ved møde**

*[Start afhænger af, hvordan der er taget kontakt til vedkommende og hvad deres kendskab til projektet er – bl.a. om de har modtaget information per mail]*

Interviewet er en del af et forskningsprojekt, som udføres af AURA, Teknologisk Institut og Ea Energianalyse. Formålet er, at identificere og værdisætte mulige sideeffekter ved energispareprojekter, så man kan få et reelt billede af økonomien i et energispareprojekt. Når en virksomhed udfører et energispareprojekt, omtales værdien af energibesparelsen traditionelt som den sparede energi ganget med energiprisen, men erfaringer viser, at der ofte er yderligere effekter ved projektet, som ikke medregnes.

(Eksempler: Øget produktivitet, forbedret driftssikkerhed, reducerede vedligeholdelsesomkostninger eller forbedret arbejdsmiljø/indeklima.)

Disse afledte sideeffekter kaldes også NEB’er – Non Energy Benefits.

Derfor vil jeg stille dig nogle spørgsmål om, det/de energispareprojekter I har udført, hvilke positive/negative effekter hvert projekt har medført (udover energibesparelsen), og hvilken værdi disse effekter har vist sig at have for jer.

Informationen registreres i en webbaseret database, hvor virksomhedens navn oplyses, medmindre I ønsker anonymitet.

Interviewet varer ca. 15-30 min., afhængig af antallet af energispareprojekter I har udført.

**B. Indledende spørgsmål**

*Først et par indledende spørgsmål, til energispareprojektet…*

|  |  |
| --- | --- |
| **1** | **Hvilke energispareprojekter har I lavet inden for de senere år?** (Hvis mere end ét projekt; list/afgræns projekterne så det er nemt at holde overblik over hvilke og hvor mange projekter man skal igennem. Husk, at hvert projekt er en case for sig, og at NEB’erne skal identificeres og værdisættes for hvert projekt.) |
|  |  |

*Om energispareprojektet - stilles til hvert projekt…*

|  |  |
| --- | --- |
| **2** | **Titel på energispareprojekt 1:** **Hvad er det vigtigste resultat for jer ved projektet?** |
|  |  |

|  |  |
| --- | --- |
| **3** | **Hvilken teknologigruppe hører projektet under?**(Brug liste med teknologier) |
|  |  |

**C. Identificering af sideeffekter**

*Identificering af NEBer – stilles til hvert projekt.*(Vi ønsker her en beskrivelse af, hvilke sideeffekter, der er vigtige for beslutningstageren i forbindelse med energirenoveringsprojekter – og *hvor* vigtige virkningerne er. Der er tale om interviewpersonens vurderinger på vegne af virksomheden/institutionens ansatte/brugere efter at projektet er gennemført).

|  |  |
| --- | --- |
| **4** | **Hvilke sideeffekter har I opnået, som ligger udover selve energibesparelsen?** (Vis figur 1 for at give kontaktpersonen en bedre forståelse af hvad der menes med sideeffekter/NEBer.) |
|  |  |

|  |  |
| --- | --- |
| **5** | **Hvilke sideeffekter har været en overraskelse for jer?** |
|  |  |

|  |  |
| --- | --- |
| **6** | **Hvilke sideeffekter ville have haft indflydelse på jeres beslutning, hvis I havde kendt dem på forhånd** |
|  |  |

(Vis skærmprint af NEB-kategorier og tilføj NEBer hvis beslutningstageren herefter skulle have flere at tilføje).

**D. Sideeffekternes værdi**

*Værdi af NEBer – stilles til hver NEB i hvert projekt.*

Vi vil nu spørge dig om din vurdering af jeres værdi af hver sideeffekt målt i forhold til den opnåede energibesparelse. Du skal vurdere om hver sideeffekt er mere eller mindre værd end energibesparelsen.

Vi har udviklet et simpelt ”målesystem” til at håndtere dette. Værdien +100 beskriver den vurderede nytte ved projektet i form af energibesparelser.

|  |  |
| --- | --- |
|  | **I har for eksempel sparet (den årlige energibesparelse nævnes):** |
|  |  |

|  |  |
| --- | --- |
|  | **Ved en investering på (investeringsomkostningerne nævnes):** |
|  |  |

Værdien +100 tænkes at dække over værdien af den energibesparelse, som projektet medfører. Dette fungerer så som en ”måleenhed” i forhold til øvrige fordele og ulemper.

Et par eksempler:

* Hvis øget produktivitet vurderes at være dobbelt så vigtigt som energibesparelsen, så tildeles øget produktivitet værdien +200.
* Hvis øget produktivitet vurderes at have en vigtighed i det konkrete projekt, svarende til 1/4 af energibesparelsen, så tildeles øget produktivitet værdien +25
* Hvis produktivitet er blevet lavere på grund af projektet (dvs en ulempe), så tildeles det en negativ værdi, fx -10% hvis ulempen vurderes at svare til 1/10 af fordelen i form af energibesparelser.

Bemærk, at du ikke behøver at oversætte det hele til kroner. Et projekt kan fx have ført til mindre støj (et underpunkt til arbejdsmiljø) og dette kan vægtes som lige så vigtigt, som energibesparelsen. Så kan støj tildeles værdien +100, selv om værdien ikke er opgjort i kroner.

(*Figur 2 vises for at give en bedre forståelse af værdisætningsmetoden.)*

|  |  |
| --- | --- |
| **7** | **Hvad er din/jeres vurdering af værdien af sideeffekt XX i forhold jeres energibesparelse på XX** **DKK?**(Alle identificerede sideeffekter vurderer herefter) |
|  |  |